Lukštelis

Lukštelis – ežeras pietų Lietuvoje, Lazdijų rajone, apie 4,5 km į pietvakarius nuo Lazdijųhttp://ezerai.vilnius21.lt/lukstelis-v6688.html. Ežero ilgis iš šiaurės į pietus – 0,33 km, plotis – iki 0,16 km. Altitudė 147,5 m. Krantai žemi, pelkėti, tik rytinis krantas aukštas. Krantai apaugę medžiais ir krūmais. Aplinkui plyti pievos ir dirbami laukai. Pietuose išteka upelis link Dumblaitės upelio (Raišupio upės intakas). Šalia įsikūręs Aukštakalnių kaimas.

 Šaltiniai 

Kategorija:Lazdijų rajono ežerai